b'\n_START_ARTICLE_\nFrance Forstneri\xc4\x8d\n_START_SECTION_\n\xc5\xbdivljenje\n_START_PARAGRAPH_\nOsnovno \xc5\xa1olo je obiskoval na Vidmu, \xc5\xa1olanje pa nadaljeval na Ptuju in v Ljubljani na Vi\xc5\xa1ji pedago\xc5\xa1ki \xc5\xa1oli. U\xc4\x8diteljeval je v Leskovcu in Zavr\xc4\x8du v Halozah ter v Sredi\xc5\xa1\xc4\x8du ob Dravi. _NEWLINE_Leta 1958 je postal novinar Ve\xc4\x8dera, od leta 1974 do upokojitve je delal kot dopisnik za kulturo pri Delu. Leta 1979 je diplomiral iz sociologije na Fakulteti za sociologijo, politi\xc4\x8dne vede in novinarstvo v Ljubljani.\n_START_SECTION_\nKnji\xc5\xbeevnost\n_START_PARAGRAPH_\nPisal je dela za odrasle in mladino. V svoja dela je vklju\xc4\x8deval pokrajinske zna\xc4\x8dilnosti: Haloze, Dravo in kurente. Literarna dela je za\xc4\x8del objavljati v Novih obzorjih v drugi polovici 50. let. Njegova prva objavljena pesem je bila Moj vlak je odpeljal v no\xc4\x8d (1956), prva pesni\xc5\xa1ka zbirka pa Zelena je\xc4\x8da (1961). Prejel je Levstikovo nagrado za mladinsko delo Sraka\xc4\x8d in nagrado Pre\xc5\xa1ernovega sklada za pesnitev Pijani kurent._NEWLINE_Kulturna pot po ob\xc4\x8dini Videm pri Ptuju, imenovana Sraka\xc4\x8deva pot, je dobila ime po njegovem mladinskem delu Sraka\xc4\x8d.'